

**Жітіқара ауданы әкімдігінің 2024 жылғы 02 желтоқсандағы № 294 "Жітіқара ауданы әкімдігінің жұмыспен қамту және әлеуметтік бағдарламалар бөлімі" мемлекеттік мекемесінің "Арнаулы әлеуметтік қызметтер көрсету орталығы" коммуналдық мемлекеттік мекемесін құру туралы" қаулысына өзгеріс енгізу туралы**

Қостанай облысы Жітіқара ауданы әкімдігінің 2025 жылғы 22 шілдедегі № 187 қаулысы

      Жітіқара ауданы әкімдігі ҚАУЛЫ ЕТЕДІ:

      1. Аудан әкімдігінің "Жітіқара ауданы әкімдігінің жұмыспен қамту және әлеуметтік бағдарламалар бөлімі" мемлекеттік мекемесінің "Арнаулы әлеуметтік қызметтер көрсету орталығы" коммуналдық мемлекеттік мекемесін құру туралы" 2024 жылғы 02 желтоқсандағы № 294 қаулысына мынадай өзгерістер енгізілсін:

      2-тармақта "қаулысымен" деген сөз "қаулысы негізінде" деген сөздермен ауыстырылсын;

      4-тармақта орыс тілінде "Центра" деген сөз "Центром" деген сөзге ауыстырылсын;

      қазақ тілінде өзгеріссіз қалдырылсын;

      көрсетілген қаулымен бекітілген Жарғыда:

      12-тармақ мынадай редакцияда жазылсын:

      "12. Орталық қызметінің мақсаты бөгде адамның күтімі мен көмегіне мұқтаж жалғызбасты қарт еңбекке жарамсыз адамдарға, мүгедектігі бар адамдарға, оның ішінде мүгедектігі бар балаларға және туындаған әлеуметтік мәселелерді еңсеру үшін тұрмыстық зорлық-зомбылықтан зардап шеккен адамдарға (құрбандарға) арнаулы әлеуметтік қызметтер көрсету және қоғам өміріне басқа азаматтармен бірдей қатысу мүмкіндіктерін беру болып табылады.";

      13-тармақ мынадай редакцияда жазылсын:

      "13. Орталық өз мақсатына қол жеткізу үшін мынадай қызмет түрлерін жүзеге асырады:

      1) тәуліктің күндізгі уақытында жартылай стационарлық жағдайда арнаулы әлеуметтік қызметтер көрсету:

      психоневрологиялық ауытқулары бар бір жарым жастан он сегіз жасқа дейінгі мүгедектігі бар балаларға (бұдан әрі - балалар);

      тірек-қимыл аппараты бұзылған бір жарым жастан он сегіз жасқа дейінгі мүгедектігі бар балаларға (бұдан әрі - ТҚА бұзылған балалар);

      2) тәуліктің күндізгі уақытында үйде қызмет көрсету жағдайында арнаулы әлеуметтік қызметтер көрсету:

      балаларға;

      ТҚА бұзылған балаларға;

      психоневрологиялық аурулары бар он сегіз жастан асқан мүгедектігі бар адамдарға (бұдан әрі - он сегіз жастан асқан адамдар);

      бірінші және екінші топтағы мүгедектігі бар адамдарға;

      егде жасына байланысты өзіне қызметтер көрсетуге мүмкіндігі жоқ адамдарға тұрғылықты жері бойынша;

      3) қолданыстағы заңнамаға сәйкес уақытша болу жағдайында арнаулы әлеуметтік қызметтер көрсету:

      тұрмыстық зорлық-зомбылық нәтижесінде моральдық, дене және (немесе) мүліктік келтірілген тұрмыстық зорлық-зомбылық адамдарына (құрбандарына).";

      17-тармақтың 10) тармақшасы мынадай редакцияда жазылсын:

      "10) уәкілетті органмен келісу бойынша Орталықты қайта ұйымдастыру және тарату туралы шешім қабылдайды;";

      21-тармақта "мемлекеттік мекеменің" деген сөз "Орталықтың" деген сөзбен ауыстырылсын;

      22-тармақтың 10) тармақшасы мынадай редакцияда жазылсын:

      "10) өз орынбасары мен Орталық қызметкерлерінің міндеттері мен өкілеттіктері аясын айқындайды;".

      2. Осы қаулының орындалуын бақылау аудан әкімінің жетекшілік ететін орынбасарына жүктелсін.

      3. Осы қаулы қабылданған сәтінен бастап күшіне енеді.

|  |  |
| --- | --- |
| *Жітіқара ауданының әкімі* | *А. Жаныспаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК